CELEX: 62012CN0252
Language: et
Date: 2012-05-16 00:00:00
Title: Kohtuasi C-252/12: Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 16. mail 2012 — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd versus Asda Stores Ltd

28.7.2012   
            
            
               ET
            
            
               Euroopa Liidu Teataja
            
            
               C 227/13
            
         Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 16. mail 2012 — Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd versus Asda Stores Ltd
   (Kohtuasi C-252/12)
   2012/C 227/18
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal (England & Wales) (Civil Division)
   
      Põhikohtuasja pooled
   
   
      Kaebuse esitajad: Specsavers International Healthcare Ltd, Specsavers BV, Specsavers Optical Group Ltd, Specsavers Optical Superstores Ltd
   
      Vastustaja: Asda Stores Ltd
   
      Eelotsuse küsimused
   
   
               1.
            
            
               Juhul, kui ettevõtja on eraldi registreerinud ühenduse
               
                           i)
                        
                        
                           kujutismärgi;
                        
                     
                           ii)
                        
                        
                           sõnamärgi
                        
                     ja ta kasutab neid kahte koos, siis kas selline kasutamine võib vastata kujutismärgi kasutamisele määruse nr 207/2009 artiklite 15 ja 51 (1) tähenduses? Kui jah, siis kuidas tuleb kujutismärgi kasutamist hinnata?
            
         
               2.
            
            
               Kas olukorda mõjutab see, kui:
               
                           i)
                        
                        
                           sõnamärk on paigutatud kujutismärgi peale?
                        
                     
                           ii)
                        
                        
                           ettevõtjal on ka kombineeritud kaubamärk, mis koosneb graafilisest osast ja ühenduse kaubamärgina registreeritud sõnamärgist?
                        
                     
         
               3.
            
            
               Kas vastus küsimustele A või B sõltub sellest, kas keskmine tarbija tajub graafilist osa ja sõnu i) eri tähistena; või ii) nii, et kummalgi on iseseisev eristav ülesanne? Kui jah, siis kuidas?
            
         
               4.
            
            
               Kui ühenduse kaubamärk ei ole registreeritud mingi kindla värvi jaoks, kuid omanik on seda laialdaselt kasutanud mingi kindla värvi või värvidega, nii et üldsuse oluline osa (ühenduse üks osa, mitte ühendus tervikuna) seostab seda selle värvi või värvikombinatsiooniga, siis kas see värv või värvid, millega vastustaja vaidlustatud tähist kujutab, on i) määruse nr 207/2009 artikli 9 lõike 1 punktis b osutatud segiajamise tõenäosuse või ii) selle määruse artikli 9 lõike l punktis c osutatud ebaõiglase eelise igakülgsel hindamisel oluline? Kui jah, siis kuidas?
            
         
               5.
            
            
               Kui jah, siis kas igakülgse hindamise ühe osana on oluline, et üldsuse oluline osa seostab vastustajat ennast teatava värviga või värvikombinatsiooniga, millega ta vaidlustatud tähist kujutab?
            
         
      (1)  ELT L 78, lk 1.